Document ID: /fineweb-2-swissfilter-quality_10-filterrobots/filtered/01798.jsonl.gz/1269

Bund mit em Tagi.
Tagi mit dr Süddütsche.
Bärner Zytig mit em Zürcher Oberländer, em Zürcher Unterländer, dr Züriseezytig und em Landbot.
Tagi-Online mit em Bund, dr Bärner Zytig u dr Basler Zytig.
Gmeinsame Chefredakter bir Sunntigszytig u bim Tagi.
Gmeinsame Chefredakter bi Sunntigsblick, Blick am Aabe, Blick u Blick-Online.
Gmeinsame Chefredakter bir nöie Luzäner Zytig, Thurgouer Zytig u bim Sanggauer Tagblatt.
Gmeinsami Redaktione bi Sunntigszytig u Tagi.
Gmeinsami Bundeshuusredaktion bi Bund u Tagi.
Gmeinsami Bundeshuusredaktion bi aune Zytige vo den AZ Medie.
Gmeinsame Newsroom bi Blick, Sunntigsblick, Blick am Aaben u Blick-Online.
Im Berych Kultur cha d Aargouer Zytig sämtlechi Byträg übernäh vor Bärner Zytig, vor Nöie Luzärner Zytig u vor Südoschtschwyz.
Im Berych Kultur chöi d Bärner Zytig, di Nöii Luzärner Zytig u d Südoschtschwyz sämtlechi Byträg übernäh vor Aargouer Zytig.
I aune Beryche cha dr Tagi aui Byträg übernäh vor Süddütsche.
Tagi, Zwänzgminute, Bärner Zytig, ds Langethaler Tagblatt, Bund, Landbot, Finanz u Wirtschaft, Le Matin, Le Matin Dimanche, Sunntigszytig, Zürcher Unterländer, Zürcher Oberländer, Züriseezytig, Annabelle, Bilanz, Femina, Schwyzer Familie, Zwänzgminute-Online u Newsnetz ghöre Tamedia.
Blick, Sunntigsblick, Blick am Aabe, Blick-Online, Bolero, Cash, Glücksposcht, Landliebi, Schwyzer Familie, L’Illustré, Le Temps u Radio Energy ghöre Ringier.
NZZ, Luzärner Zytig, Sanggauer Tagblatt, Thurgouer Zytig, Tele Oschtschwyz, Tele 1, Radio Pilatus u Radio FM1 ghöre dr NZZ Gruppe.
Aargouer Zytig, Badener Tagblatt, bz Basu, di Basulandschaftlechi, Limmattaler Zytig, Solothurner Zytig, Gränchner Tagblatt, Outener Tagblatt, wir eltern, Fit for life, Natürlich, TeleZüri, Tele M1, TeleBärn, TV24, TV25, Radio 24, Radio Argovia u im Prinzip o Watson ghöre den AZ Medie.
Tamedia prüeft e gmeinsami Superredaktion für aui ihri Medienaagebot u dr Abbou vo rund 30%, auso 250 redaktionelle Schteue bis 2020. Ob’s de non e Bärner Zytig un e Bund parallel git, schteit i de Schtärne. Beziehigswys i de schtrategische Planschpili vo den Effiziänzmanager.
Truckt wird d NZZ bi Tamedia.
Truckt wird d Basler Zytig bis im Apriu no bi Tamedia.
Truckt wärde d AZ-Medie bir AZ.
Truckt wärde sämtlechi Tamedia-Title bi Tamedia.
Foto: Simon Egger, ZEITUNGEN, GESTAPELT, Gebündelte Zeitungen, 2013